The First Quarter Moon - Astrodienst Guest user u1336697956
30-Sep-2016, 15:32 UT/GMT ñ Damduiker maak ñ plan. – Bali Drome
ñ Damduiker maak ñ plan.	Vandag is D-dag. Die hiasinte het ons dam oorgeneem, en langer kan geen siel sit en wag dat Waterwese iets doen nie. So. Jongste boetie en sy vrinne is opgekommandeer.
Daar is eers vir ñ paar uur ernstig beraadslaag. Hoe om die hiasinte uit ons baaitjie uit te kry. Daarna gaan ñ drywende pyp vasgemaak word, met ñ ingang. Ons eie hawe. Met die hiasinte aan die buitekant.
Ek self loer kort-kort hier van die balkon af om te sien of daar vordering is. Ek weet nie. ñ Effense wind, en die goed kom terug gedryf. Op die oomblik skaterlag hulle daar onder, want een tuimel kort-kort die water in. En klank trek. Ek hoor elke woord, en swetswoord, tot in die sitkamer.
Vir ons klomp Damduikers, wat so versot is op die boot lewe, is hierdie ñ moeilike tyd. Ons bote sit vas. Veral hier voor ons huisie, met sy baai. So vandag word daar planne beraam. En tussendeur geduik en geswem, mekaar natgespat en poetse gebak.
Stuk vir stuk word die hiasinte losgetrek en dieper gevat. Dit gaan glo werk…Dalk in beginsel, ek weet nie. Fighting a loosing battle is nié deel van die Damduiker gemeenskappie se woordeskat nie. Die baie baie lang, baie baie dik pyp wat op die water gaan dryf, met sy eindpunte aan twee sterk jetties vasgemaak, gaan glo keer dat die baai weer volloop.
Indien die plan nie “bullet proof’ is nie? Wel, dan probeer ons maar weer. Hier is hope pret betrokke, ook “male bonding” en bietjie spanbou op die koop toe. Verbygaande bote draai om, en kom kyk wat doen ons manne. ñ Biertjie of twee word gedeel. BAIE raad word uitgedeel, en as ek weer sien is daar boerewors rolle ook betrokke. Nié wat ek afgestuur het nie, wel wat goed bedoelde jonger dames van iewers af aanry.☺
Hopenlik kan ons die bote môre in ñ skoon hawe aanskakel. En dan…waarheen ry?
Ek was reeds 32 keer op die Bali eiland, meestal om vir ons invoer maatskappy aankope te doen. Daar is so baie wat ek met mense kan deel; mense wat beplan om oor te gaan, of net ouens wat droom oor n eiland vakansie. Ek is nou in my middeljare, en vlieg reeds van 2004 af Indonesië toe. Ons het 3 dogters, 2 seuns en 6 kleinkinders.	Beskou all artikels deur travel460	Author travel460Posted on April 15, 2017April 15, 2017	27 thoughts on “ñ Damduiker maak ñ plan.”	HesterLeyNel sê:	April 15, 2017 om 1:13 nm	Jô, dis regtig vervuil nè? Dalk moedig julle ywerigheid ander inwoners aan om deel te neem en te help skoonmaak.
Antwoord	Toortsie sê:	April 15, 2017 om 1:55 nm	Ek hoop julle wen!
Antwoord	travel460 sê:	April 16, 2017 om 11:38 vm	Om ons klein baai, ja, ons het gewen. Vir die dag.🙈
Antwoord	carienst sê:	April 15, 2017 om 3:10 nm	Kan net hoor hoe lekker lag jy,xx
Antwoord	coetzee2014 sê:	April 15, 2017 om 3:24 nm	Wat van ´n paar seekoeie, of vreet hulle dit nie?
Antwoord	travel460 sê:	April 16, 2017 om 11:37 vm	Ai Coetzee, hierdie is ń reuse probleem. En hulle sal nooit seekoeie hier toelaat nie, dis glo te gevaarlik. LikeLike
Antwoord	coetzee2014 sê:	April 19, 2017 om 1:18 nm	Sommer eintlik gespot oor die seekoeie. Ja, daardie indringerplante, is ´n groot probleem.
rondomtaliedraai sê:	April 15, 2017 om 5:13 nm	Dis wat ek nou ‘n helse werk noem. Moet mens nie die goed uithaal nie – as hulle dit lossny voel dit vir my mens verplaas dit net… hehehehe … wat sal ek nou weet. Sterkte
Antwoord	travel460 sê:	April 16, 2017 om 11:33 vm	Jy is reg, ons kan nie op hierdie manier die stryd wen nie. Hulle is net verplaas. Ons baai is darem redelik leeg, kan nou weer by die bote uitkom. Dit was maar die doel, want hierdie probleem het ń ander oplossing nodig. Daar is soveel groepe wat op die oomblik iets probeer doen, maar ek weet nie…Gaan effe beter hier. Effe. LikeLiked by 1 person
Antwoord	rondomtaliedraai sê:	April 16, 2017 om 4:20 nm	Dit moet wortel en tak uitgehaal word LikeLiked by 1 person
Lewies Mymer sê:	April 16, 2017 om 6:30 vm	Mog die stryd vrugte afwerp!
Antwoord	travel460 sê:	April 16, 2017 om 11:28 vm	Dit het nogal, Lewies. Ons baai is vandag skkon. Hiasinte het na iemand anders sn toe getrek. Ten minste kan ons nou by die bote uitkom.
Antwoord	EkWasHier sê:	April 17, 2017 om 5:39 vm	Klink nogal of julle pret gehad het…daardie hiasinte is nogal ‘n pes…ek het lank terug gelees dat die goed op ‘n stadium goed onder beheer was…maar dis jare gelede…dalk moet mens bietjie die goed oes…hul olies ekstrak en dalk ‘n roompie daarvan maak…lol…hoop jou paasnaweek was blessed…
Antwoord	travel460 sê:	April 17, 2017 om 7:04 vm	💗 Hoe vorder jou projekte daar by die huis rond?
Antwoord	EkWasHier sê:	April 23, 2017 om 7:14 vm	Alles klaar…maar sjoe, nou nie maklik vinnig weer nie…ek voel soos ‘n ou mens met pyne en skete…lol
aj vosse sê:	April 17, 2017 om 7:47 vm	As ek reg onthou gaan dooi stryd nou al meer as dertig jaar aan!
Maar… so ‘n bietjie van die punt af… “Damduiker” … dis ‘n term wat ek lank laas gehoor het! Ons Kaapenaars was lief om die klomp van daar bo so te noem as hulle ons kus kom oorvat in die vakansie!! 😉
Antwoord	trommeltjies sê:	April 17, 2017 om 10:45 vm	Dink jy die waterhiasinte waarvan hulle meubels maak in Java, is dieselfde as hierdie hiasinte?
Bly julle kan weer by julle boot kom. Julle is sekerlik vandag aan die vaar.
Antwoord	travel460 sê:	April 17, 2017 om 11:26 vm	Ja, dit is presies dieselfde. As ek net ń belegger kan raakloop. Sulis het klaar ń ou wat vir ń ruk sal oorkom en ons kom wys hoe om te weef. LikeLike
Antwoord	mdhoffmannphoto sê:	April 17, 2017 om 5:32 nm	Looks like more fun and fellowship than pain and perseverance. Anyhow, males need a chance to be manly and rescue their boat-maidens in distress!
Antwoord	travel460 sê:	April 17, 2017 om 5:33 nm	Are you not suppose to be sleeping right now???
Antwoord	mdhoffmannphoto sê:	April 17, 2017 om 6:04 nm	It’s Monday, Eleven AM – so I’m awake now.
travel460 sê:	April 17, 2017 om 6:24 nm	Oh ok. Then you should be awake, I suppose. Let me just do some maths so that I can know in future…Thanks for saying hi, Michael. Always good to hear from you.
seegogga sê:	April 17, 2017 om 8:34 nm	Nouja, iets om die manne mee besig te hou. Hoop dit werk!
Antwoord	Hier "blok" Elanè sê:	April 18, 2017 om 5:42 vm	damn, ek dink julle het langer as ‘n dag nodig vir hierdie pestilensie!
Antwoord	travel460 sê:	April 18, 2017 om 5:59 vm	Jy is reg, dit het Bertus 3 dae geneem om ons baaitjie skoon te kry. LikeLiked by 1 person
Antwoord	Danie Jonker sê:	April 18, 2017 om 8:07 vm	Damduikers en Maplotters maak altyd n plan. Ek hoop julle het die goed bietjie verdryf.
Antwoord	travel460 sê:	April 18, 2017 om 8:09 vm	Drie dae se werk, en Bertus het die baai skoon. Nou hou ons duimvas dat die sterk winde nie weer chaos gaan veroorsaak nie.
Vorige Previous post: Iemand vermoor die duiwel!!??Volgende Next post: ñ Geheime eiland.